**PUČKO OTVORENO UČILIŠTE KNIN**

**4. gardijske brigade 11**

**- Upravno vijeće**

**KLASA: 007-02/25-01/05**

**URBROJ: 2182-1-39-01-25-5**

**Knin, 10.7.2025. godine**

**Zapisnik s trideset četvrte sjednice Upravnog vijeća Učilišta održane dana 10.7.2025. godine s početkom u 08:00 sati**

**DNEVNI RED**

1. **Utvrđivanje i usvajanje dnevnog reda za 34. sjednicu Upravnog vijeća Učilišta**,
2. **Rasprava i usvajanje zapisnika s prethodne 33. sjednice**,
3. **Razmatranje i usvajanje Financijskog** **izvješća Učilišta za period 1. siječnja do 30. lipnja 2025. godine** (izvjestiteljica Svjetlana Paić),
4. **Tekuća pitanja.**

U radu sjednice sudjelovali su članovi Upravnog vijeća Spomenka Martić i Jelena Kaić. Na sjednici je prisustvovala i Sandra Žulj Cigić, ravnateljica koja je ujedno bila i zapisničarka. Na točki broj tri dnevnog reda sjednici se priključila izvjestiteljica Svjetlana Paić, a njoj se pridružio i Marko Raić, pripravnik na radnom mjestu stručni suradnik za financije i administraciju.

Dokumentacija za točke dnevnog reda je bila sadržana u privitku maila koji je predsjednica Upravnog vijeća Spomenka Martić poslala članovima prilikom pozivanja na sjednicu 8.7.2025.

Prije početka sjednica ravnateljica je upoznala članove upravnog vijeća da ju je Svjetlana Paić, izvjestiteljica 3. točke dnevnog reda, jučer 9.7.2025., obavijestila da je izmijenila dio dokumentacije koji se odnosi na financijsko izvješće Učilišta. Riječ je o izmjeni dokumenta bilješke, koji je sastavni dio financijskog izvješća Učilišta za period 1. siječnja do 30. lipnja 2025. godine.

**TOČKA 1.**

Svi prisutni članovi Upravnog vijeća su glasali s DA za usvajanje dnevnog reda za trideset četvrtu sjednicu.

**TOČKA 2.**

Članovi Upravnog vijeća su jednoglasno usvojili zapisnik s prethodne 33. sjednice Upravnog vijeća.

**TOČKA 3.**

Izvjestiteljica Svjetlana Paić i pripravnik Marko Raić su se priključili sjednici u 8:15. Predsjednica Upravnog vijeća je pitala izvjestiteljicu Svjetlanu Paić o izmjeni dokumenta bilješke. Izvjestiteljica je navela da je do izmjene došlo u pojašnjenju djela dokumenta Bilješka 1. i Bilješka 4. koji se odnose na obavezni dio pod nazivnom Izvještaj o prihodima i rashodima, primicima i izdacima. Usporedbom dokumenata koji su dostavljeni u pozivu na sjednicu i izmjene dokumenata s kojim su članovi Upravnog vijeća upoznati netom prije početka sjednice i prilikom trajanja točke 3., uočeno je da dokument bilješka koji je dostavljen 8.7.2025. u pozivu na sjednicu nije potpun, odnosno da ne sadržava obavezan dio pod nazivom Izvještaj o obavezama.

Izvjestiteljica je nakon toga nastavila izvještavati članove Upravnog vijeća o prihodima iz pruženih usluga koji su viši od ostvarenih prihoda prošle godine u istom obračunskom razdoblju. Razlog tome je veći broj upisanih polaznika te korištenje vaučera za obrazovanje. Predsjednica Upravnog vijeća je postavila pitanje vezano uz povećanje rashoda poslovanja, a izvjestiteljica je rekla da se ono također povećalo u odnosu na isto razdoblje prošle godine te da je navedeno u dokumentu bilješka pod stavkom Bilješka 5. Kako nije bilo dodatnih pitanja Predsjednica je dala 3. točku dnevnog reda na glasanje. Ona je jednoglasno prihvaćena te je donesena odluka o o usvajanju Financijskog izvješća Pučkog otvorenog učilišta Knin za period od 1. siječnja do 30. lipnja 2025. godine. Upravno vijeće je usvojilo 3. točku dnevnog reda s izmjenom dokumenta Bilješke. Svjetlana Paić i Marko Raić su napustili sjednicu u 8:32.

**TOČKA 4.**

Članovi Upravnog vijeća su upoznati s dinamikom radova na provedbi projekta Izmjena unutarnje/dotrajale stolarije u Pučkom otvorenom učilištu Knin, a koji je sufinanciran od strane Ministarstva kulture i medija.

Predsjednica Upravnog vijeća je zaključila sjednicu 10.7.2025. godine u 08:45.

Zapisničarka: Predsjednica Upravnog vijeća:

Sandra Žulj Cigić Spomenka Martić